Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: a 24/2000. (VIII. 31.) BM rendelethez
Paragraph Index: 130

13. Gyakorlati ismeretek alkalmazása során a határrendész: — ismerje meg az adott kirendeltség és közösségi szállás jellemzőit, teendőit, szolgálati és működési rendjét, az itt dolgozó tiszthelyettesek életét; — szerezzen elsődleges tapasztalatot a járőr- és ügyeleti szolgálat ellátásával, követelményeivel kapcsolatban, legyen képes felügyelet alatt járőr és ügyleti szolgálatot ellátni, ebbe besegíteni; — ismerje meg a határvadász alegység, valamint a bűnügyi-felderítő szolgálat életét, működési rendjét; — legyen képes a rendelkezésre álló híradó-, számítástechnikai és a rendelkezésére álló feladatellátást segítő egyéb eszközt szakszerűen alkalmazni; — legyen képes nyombiztosításra és ennek dokumentálására, szállítmányok, járművek felügyelet melletti biztonságos átvizsgálására, helyi lakossággal való kapcsolattartásra; — vegyen részt — felügyelet alatt — felvilágosítás kérésben, feltartóztatásban, előállítás, elfogás jogszerű eszközlésében; — legyen képes a helyi együttműködőkkel és a lakossággal való kapcsolattartásra, önmaga bemutatására. IV. A szakmai vizsgáztatásra vonatkozó előírások Az iskolarendszerű és az iskolarendszeren kívüli szakképzést követő szakmai vizsgát a 10/1993. (XII. 30.) MüM rendelet előírása szerint a belügyminiszter által feljogosított szakképző intézményben és az intézmény mellett működő vizsgabizottságok előtt kell letenni. A szakmai vizsgára bocsátás feltételei: — a Központi Programban előírt tantárgyak tananyagaiból (moduljaiból) folytatott tanulmányai eredményes befejezése, — a Központi Programban meghatározott időtartamú és formájú szakmai gyakorlat eredményes teljesítése, — az előírtaknak megfelelő gépjárművezetői engedéllyel történő rendelkezés. A rokon (rendőr) szakképesítéssel jelentkező az átképzésre vonatkozó Központi Programban leírtak teljesítését követően bocsátható szakmai vizsgára. A szakmai vizsga részei Írásbeli vizsga: A belügyminiszter által kiadott feladatsor, amely a rendészeti igazgatási ismeretek elsajátítását ellenőrzi. Tantárgy: Rendészeti igazgatási ismeretek Időtartam: 120 perc Gyakorlati vizsga: A szakmai vizsgát szervező intézmény által a vizsga tantárgyaiból összeállított feladatok megoldása, valamint a kapcsolódó elméleti kérdések megválaszolása. Tantárgy: Határőrizeti ismeretek Határforgalmi ismeretek Határvédelmi ismeretek Szóbeli vizsga: A szóbeli vizsgán a vizsgázó tantárgyanként egy-egy tételt húz, és a tantárgyak témaköreiből összeállított — a belügyminiszter által kiadott — kérdéseket kell megválaszolnia. 2000/90. szám Tantárgy: Határőrizeti ismeretek Határforgalmi ismeretek Nyomozási ismeretek A vizsga értékelésére vonatkozó előírások Az írásbeli és a szóbeli vizsgarész egy-egy osztályzatának egyszerű matematikai átlaga alapján kell megállapítani a szakmai elmélet osztályzatát. A vizsga szakmai gyakorlati osztályzatát a gyakorlati vizsgarész tantárgyankénti érdemjegyeinek egyszerű matematikai átlaga alapján kell megállapítani. A honvédelmi miniszter 22/2000. (VIII. 31.) HM rendelete a Magyar Honvédség hivatásos és szerződéses állományú tagjainak beosztási kategóriákba történő részletes besorolásáról és a szolgálati beosztásokban elérhető rendfokozatokról

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes